
ROMÂNIA

MUNICIPIUL MARGHITA


   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                 telefon : +40259362001

       Calea Republicii,  nr.1,                                                                             +40359409977

       Cod fiscal 4348947                                                                 
fax:       +40359409982

                                                   e-mail:primaria@marghita.ro


Nr. 6979 din 20.06.2023
                                                 REFERAT DE APROBARE

privind aprobarea documentației de avizare a studiului de fezabilitate şi indicatorilor tehnico-economici prin Hotărârea Consiliului Local pentru proiectul 
„MĂSURI DE REGENERARE URBANĂ ÎN MUNICIPIUL MARGHITA – ZONA CENTRALĂ”  
în vederea depunerii proiectului pentru obținerea finanțării prin
PROGRAMUL REGIONAL NORD-VEST 2021-2027, OBIECTIV SPECIFIC 5.1/e (i): Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane, apelul de proiecte PRNV/2023/714 B/1 - Regenerare urbană și securitatea spațiilor publice, Apel dedicat unităţilor administrativ-teritoriale cu statut de municipii, altele decât municipiilereședință de județ, orașe și unităţilor administrativ-teritoriale limitrofe/comune din zonele urbane funcţionale aferente acestora .
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea documentației de avizare a studiului de fezabilitate şi a indicatorilor tehnico-economici pentru obiectivul de investiții „ Măsuri de regenerare urbană în Municipiul Marghita- zona centrală”, Județul Bihor.
Activitățile integrate în proiect sunt corelate și cu măsurile din Strategia de dezvoltare locală a municipiului Marghita, județul Bihor, pentru perioada 2014-2020 și corespund Obiectivului 1. Încurajarea unei comunități incluzivă si proactivă - Masura 1.1 Intervenții integrate pentru creșterea calității vieții și integrarea socială a populației vulnerabile. Prezentul proiect este cuprins în Portofoliul de proiecte al municipiului Marghita pentru perioada 2021-2027.
Proiectul prevede crearea unor noi spații verzi în locul celor degradate,  aducerea la viață a zonelor urbane cu efortul cooperativ al municipalităților, proprietarilor și a altor actori implicați cu scopul de a imbunătăți condițiile de trai, de a crește calitatea mediului și a climatului social și de a întări economia locală.
Scopul final este îmbunătăţirea calităţii vieţii şi creşterea nivelului de trai în aceste zone ce reprezintă suprafeţe semnificative din marile oraşe de pe teritoriul României. 

Regenerarea urbană urmărește revitalizarea zonelor urbane aflate central, pe baza următoarelor: 
-   reabilitarea și echiparea cu mobilier urban a spațiilor cu rol de suport pentru activitati cotidiene de petrecere a timpului liber ;

· amenajarea conexiunilor pietonale centrale  ;

· promovarea și oferirea unui cadru propice pentru comerț/ alimentație publică 

centrală.

Terenurile au o  suprafață totală de 59.628,00 mp și este identificat prin nr. cad. 104777, 105441, 105960, 106002.
 În acest sens, propun Consiliului Local al Municipiului Marghita aprobarea  documentaţiei de avizare a studiului de fezabilitate şi indicatorilor tehnico-economici la acest obiectiv de investiţie: „Măsuri de regenerare urbană în Municipiul Marghita – zona centrală ”, judeţul Bihor, întocmit conform H.G. 907/2016. 
                        Primar,
      Marcel-Emil Sas-Adăscăliţii 
